अतिक्रमण हटाने के लिए िदया एसडीएम को ज्ञापन
ब्यावर| वार्डनंबर 43 में सरकारी रास्ते पर हो रहे अतिक्रमण को हटाने की मांग करते हुए क्षेत्रवासियों ने सोमवार को उपखंड अधिकारी को ज्ञापन सौंपा। इधर शिकायत मिलने के बाद परिषद की टीम ने मौका-मुआयना किया।
वार्ड 43 के लोगों ने बताया कि रणथंभौर कॉलोनी से सटती हुई गणपति नगर की जमीन के लेआउट में 120 फीट चौड़ा मार्ग दिखाया गया है। उनका आरोप है कि कॉलोनी में रहने वाले एक व्यक्ति ने सड़क पर अवैध रूप से अतिक्रमण कर लिया। क्षेत्रवासियों के मुताबिक सोमवार को परिषद कर्मचारी सुरेश काठात मौके पर पहुंचे और मौका-मुआयना भी किया। क्षेत्रवासियों का आरोप है कि पहले भी परिषद ने काम रुकवा दिया था। चार दिन की छुट्टियों की आड़ में आरोपी ने फिर से दिन-रात मौके पर धड़ल्ले से काम शुरू कर दिया। क्षेत्रवासियों ने उचित कार्रवाई कर रास्ते को अतिक्रमण मुक्त कराने की मांग की। विरोध जताने वालों में दौलतसिंह, भंवरसिंह, मोतीलाल, कानसिंह, गणपतसिंह, सायरी, मनोज चौहान समेत अन्य लोग शामिल थे।
उपखंड कार्यालय के बाहर विरोध करते नागरिक।
hin_Deva hin_Deva hin_Deva hin_Deva